b'\n_START_ARTICLE_\nEdicte de Fontainebleau\n_START_SECTION_\nConseq\xc3\xbc\xc3\xa8ncies de l\xe2\x80\x99Edicte de Fontainebleau\n_START_PARAGRAPH_\nLa toler\xc3\xa0ncia guanyada amb l\xe2\x80\x99Edicte de Nantes, fou perduda arran la creaci\xc3\xb3 d\xe2\x80\x99aquest nou edicte, mancat totalment de toler\xc3\xa0ncia religiosa i llibertat. Es creu que el nombre d\xe2\x80\x99hugonots que van quedar a Fran\xc3\xa7a despr\xc3\xa9s de l\xe2\x80\x99Edicte de Fontainebleau i la posterior persecuci\xc3\xb3 van ser 1.000-1.500 d\xe2\x80\x99un total de 800.000-900.000. La fugida va ser massiva, milers d\xe2\x80\x99hugonots van buscar acollida a pa\xc3\xafsos com Su\xc3\xafssa, Su\xc3\xa8cia, Pr\xc3\xbassia o Dinamarca, entre d\xe2\x80\x99altres._NEWLINE_Els hugonots eren individus que es dedicaven a tasques de molta diversa tipologia, per tant, la marxa d\xe2\x80\x99aproximadament un mili\xc3\xb3 d\xe2\x80\x99hugonots va suposar tamb\xc3\xa9 la p\xc3\xa8rdua de milers d\xe2\x80\x99artesans coneixedors de moltes t\xc3\xa8cniques del treball de les plaques de vidre, la plata, la seda i la joieria.'